Senatus Populusque Somogyus

A Nagy Somogyi Köztársaság "ideiglenes" fővárosa. Itt székel a decentralizált föderációban törvényeket hozó Szenátus is, az újjáépült Fácános várban.

Történelem
Somogyország fővárosa eredetileg ugyan Kaposvár volt, azonban Kiss Béla megkergülését követően a politikai központ északra tolódott.

Bár Fonyód pusztán ideiglenes főváros, sokan állandónak tekintik, miután Kaposvár súlyosan perifériára szorult a háború óta eltelt 20 évben. Fonyód sokkal közelebb fekszik a Balaton-környéki kereskedelmi útvonalakhoz, illetve az egyik legfontosabb somogyi kereskedelmi kikötő is a városban működik.

Működés
A Szenátus minden három hónapban egyszer ülésezik, illetve hoz törvényeket. A Szenátus által az ülésidőszak elején közösen megválasztott két konzul gyakorolja a szentesítés jogát.

Hadsereg
Önálló hadserege a Fácános Őrségre korlátozódik, akik a Szenátus épületének otthont adó erődítmény védelméért felelősek.